जब कोई बात हमारे आशा के अनुरूप नहीं होती तो हम उसकी व्याख्या कैसे करते हैं?
या फिर आप इसकी व्याख्या कैसे करते हैं
जब दूसरे लोग वे प्राप्तियाँ कर लेते हैं जो आपके सारे अनुमानों को नकारते लगते हैं?
उदाहरण के लिए:
एप्पल इतने आविष्कार कैसे करता है?
वर्ष, प्रतिवर्ष.
वे अपने प्रतिस्पर्धियों से कहीं अधिक अविष्कारशील हैं?
तो भी, वह केवल एक कंप्यूटर कंपनी है.
वे बाकी कंपनियों जैसे ही हैं.
उनकी समान पहुँच है सारी संभव प्रतिभाओं तक,
समान संस्थाओं तक,
समान सलाहकारों और मीडिया तक.
तो फिर ऐसा क्यों लगता है कि उनके पास अलग कुछ और भी है?
ऐसा क्यों था कि केवल मार्टिन लूथर किंग ने ही नागरिक अधिकार संघर्ष का नेतृत्व किया?
इस संघर्ष के पूर्व के अमेरिका में वे इकलौते पीड़ित नहीं थ.
और वे उस समय के महान वक्ता भी नहीं थे.
तो फिर वह ही क्यों?
और ऐसा क्यों है कि राइट बंधु
नियंत्रित यंत्रचालित मानवीय हवाई उड़ान कर पाए
जबकि निश्चित ही अन्य लोग भी थे
जो बेहतर शिक्षित थे, प्रचुर पूँजी भी थी
पर वे यंत्रचालित मानवीय हवाई उड़ान नहीं कर पाए,
और राइट बंधु सफल रहे.
यहाँ बात कुछ और है.
लगभग साढ़े तीन वर्ष पूर्व, मैंने एक खोज की.
और इस खोज ने इस बारे में मेरा दृष्टिकोण बदल दिया कि - यह संसार कैसे काम करता है,
और इससे इस संसार के साथ मेरे व्यवहार में एक बड़ा परिवर्तन आ गया.
और यह पता चलता है कि इसमें एक अनुक्रम (pattern) है.
और यह पता चलता है कि विश्व के सारे महान प्रेरक नेताओं तथा कंपनियों में
चाहे एप्पल हो या मार्टिन लूथर किंग या राइट बंधु.
वे सब एक ही प्रकार से सोचते हैं, काम करते हैं तथा सन्देश देते हैं.
और शेष सब इनके एकदम विपरीत हैं.
मैंने इस विचार तो स्पष्ट आकार दिया,
और शायद यह विश्व का सरलतम विचार है.
इसे मैं स्वर्णिम चक्र कहता हूँ.
क्यों? कैसे? क्या?
यह छोटा सा विचार बताता है कि
क्यों कुछ संस्थाएँ और कुछ नेता प्रेरित कर पाते हैं, जबकि अन्य नहीं.
मैं इन शब्दों के बारे में आपको बताता हूँ.
इस पृथ्वी का हर व्यक्ति, हर संस्था
100 प्रतिशत स्पष्ट हैं कि वे क्या करते हैं.
कुछ जानते हैं कि वे कैसे करते हैं,
चाहे आप इसे अपनी विशिष्ट गुण प्रस्तावना कहें
आपकी विशिष्ट पद्धति या खासियत कहें (USP).
पर बहुत ही कर लोग या संस्थाएँ जानते हैं कि वे जो करते हैं - क्यों करते हैं.
और इस “क्यों” का हेतु “लाभ कमाना” नहीं है.
वह तो परिणाम है . यह सदा ही परिणाम है
“क्यों” से आशय है: आपका लक्ष्य क्या है?
आपका कारण क्या है? आपका विश्वास क्या है?
आपकी संस्था का अस्तित्व क्यों है?
आप सुबह बिस्तर से क्यों उठते हैं?
कोई इस बारे में क्यों विचार करे?
इसलिए, हम जैसे सोचते हैं, काम करते हैं
और बात करते हैं, बाहर से अन्दर आता है, यह साहजिक है.
हम स्पष्टता से अस्पष्टता की ओर चलते हैं.
पर प्रेरित नेता तथा प्रेरित संस्थाओं के -
अपने आकार या उद्योग के अंतर के बावजूद -
सारे विचार, क्रियाएँ और विचार अन्दर से बाहर की और चलते हैं.
मैं आपको एक उदाहरण देता हूँ.
मैं एप्पल प्रयोग करता हूँ चूंकि इसका प्रयोग सरल है और सब इसे खरीदते हैं.
यदि एप्पल अन्य कंपनियों जैसा होता,
उनका मार्केटिंग सन्देश कुछ ऐसा होता:
“हम उत्तम कंप्यूटर बनाते हैं.
वे सुन्दर हैं और उनका प्रयोग सरल है.
आप खरीदेंगे?”
“ना.”
हम सब ऐसे ही बात करते हैं
सारी मार्केटिंग और बिक्री ऐसे ही होती है,
और ऐसे ही हम आपस में बात करते हैं.
हम बताते हैं कि हम क्या करते हैं,
और कैसे औरों से अलग या बेहतर हैं
और उनसे प्रतिक्रिया चाहते हैं,
जैसे खरीद, वोट या ऐसा ही कुछ.
यह एक लॉ फर्म है:
हमारे वकील सर्वोत्तम हैं और मुवक्किल ‘ऊँचे’ लोग हैं.
हमारे मुवक्किल सदा सफल होते हैं.
यह हमारी नई गाड़ी है:
इसकी माइलेज बहुत बढ़िया है और सीटें चमड़े की हैं.
हमारी गाड़ी खरीदो.
पर यह उत्साह नहीं जगाता
एप्पल अपना सन्देश इस प्रकार देता है.
“अपने हर कार्य से, हम स्थापित-स्थितियों को चुनौती देने में विश्वास करते हैं.
हम अलग प्रकार से सोचने में विश्वास रखते हैं.
हम स्थापित स्थितियों को
चुनौती देते हैं अपने उत्पादों को सुन्दर बना कर,
और उपयोगकर्ता के लिए सरल बना कर.
हम बढ़िया कंप्यूटर भी बनाते हैं.
आप खरीदना चाहेंगे?”
बिलकुल अलग है न?
आप मुझसे कंप्यूटर खरीदना चाहते हैं.
मैंने केवल अपने सन्देश के स्थान बदले.
इससे यह सिद्ध होता है कि लोग वह नहीं खरीदते जो आप बनाते हैं;
पर इस लिए कि आप ऐसा क्यों करते हैं.
यह स्पष्ट करता है कि क्यों इस कमरे में हर व्यक्ति
एप्पल कंप्यूटर खरीदने के बारे में पूरी तरह से सहज है.
पर इसके साथ ही हम पूरी तरह सहज हैं
एप्पल का MP3 प्लेयर या फोन
या फिर एक DVR.
जैसा मैंने पहले बताया, एप्पल केवल एक कंप्यूटर कंपनी है
संरचना के हिसाब से यह अन्य कंपनियों से बिलकुल अलग नहीं है.
ऐसे उत्पाद बनाने में उनके प्रतिस्पर्धी उतने ही सक्षम हैं
असल मे उन्होंने प्रयत्न भी किए.
कुछ वर्ष पूर्व, गेटवे फ्लैट-स्क्रीन वाले टीवी बाज़ार में लाए.
वे ऐसे टीवी बनाने में पूर्णतः सक्षम थे.
वे वर्षों से फ्लैट-स्क्रीन वाले मॉनिटर बना रहे थे.
पर टीवी किसी ने नहीं खरीदे.
डेल MP3 प्लेयर और PDA लाए,
वे उच्च कोटि के उत्पाद बनाते हैं,
वे बढ़िया डिज़ाइन के उत्पाद बना सकते हैं -
पर किसी ने नहीं खरीदे.
वास्तव में इस बारे में बोलें तो, हम सोच भी नहीं सकते
कि डेल के MP3 प्लेयर खरीदें.
इसे आप कंप्यूटर कंपनी से क्यों खरीदेंगे?
पर ऐसा हम रोज़ करते हैं.
लोग आपका ‘क्या’ नहीं आपके ‘क्यों’ के कारण खरीदते हैं
लक्ष्य यह नहीं कि उस हर व्यक्ति से व्यापार हो जिसकी मांग के लिए आपके पास उत्पाद है.
लक्ष्य है उन लोगों के साथ व्यापार करना, जिनका विश्वास आपके विश्वास से मिलता है.
सबसे बढ़िया बात यह है:
कि मैं जो भी कह रहा हूँ वह मेरा विचार है.
यह सब जीव विज्ञान के सिद्धांतों पर आधारित है.
मनोविज्ञान नहीं, जीव विज्ञान.
यदि आप मानव मस्तिष्क की काट का चित्र देखें
ऊपर से नीचे की ओर, तो यह बंटा हुआ है
तीन मुख्य भागों में
जो पूरी तरह मेल खाते हैं स्वर्णिम चक्र के साथ.
हमारा नवीनतम मस्तिष्क, हमारा होमोसेपियंस मस्तिष्क,
हमारा नीओकॉर्टेक्स,
“क्या” के स्तर पर है.
नीओकॉर्टेक्स उत्तरदाई है
हमारे सारे विवेकपूर्ण तथा तार्किक विचारों तथा भाषा के लिए.
बीच के दो भाग हमारे लिम्बिक ब्रेन से मेल खाते हैं,
और हमारे लिम्बिक ब्रेन सारी भावनाओं के लिए उत्तरदाई हैं,
जैसे कि विश्वास तथा निष्ठा.
यह उत्तरदाई है सारे मानवीय व्यवहारों के लिए,
सारे निर्णय प्रक्रिया के लिए,
और भाषा के लिए कोई क्षमता नहीं है.
दूसरे शब्दों में, जब हम बाहर से अन्दर की ओर सन्देश भेजते हैं
हाँ, लोग बृहद मात्रा में जटिल सूचनाएँ समझ सकते हैं
जैसे विशेषताएँ, लाभ और तथ्य.
पर इससे व्यवहार में अंतर नहीं आता.
जब हम सन्देश अन्दर से बाहर भेज पाते हैं,
हम मस्तिष्क के उस भाग को सन्देश देते हैं
जो व्यवहार को नियंत्रित करता है,
फिर हम लोगों को इसे तर्कसंगत बनाने देतेहैं अपने वास्तविक कार्यों से, जो हम करते हैं.
दिल के निर्णय इस प्रकार तय होते हैं.
कभी आप किसी को सारे तथ्य प्रस्तुत कर देते हैं, और
वे कहते हैं, “मैं जानता हूँ कि ये सारे तथ्य क्या कहते हैं,
पर यह कुछ ठीक नहीं है.”
यह क्रियापद “यह ठीक नहीं” का प्रयोग हम क्यों करते हैं?
क्योंकि मस्तिष्क का जो भाग निर्णयों को नियंत्रित करता है
वाणी का नियंत्रण नहीं करता
जो हम कह सकते हैं, वह है,
“मैं नहीं जानता.यह ठीक नहीं है.”
या कभी आप कहते हैं कि आप दिल से या मन का कहना मानते हैं.
आपको कहना अच्छा नहीं लगता कि ये शरीर के वे अंग नहीं, जो बरताव को नियंत्रित करते हैं.
यह यहाँ आपके लिंबिक ब्रेन में हो रहा है,
मस्तिष्क का वह भाग जो निर्णयों को नियंत्रित करता है, वाणी को नहीं.
यदि आप नहीं जानते कि आप जो कर रहे हो, क्यों कर रहे हो
और लोग आपको बताएँ कि आप जो कर रहे हो, क्यों कर रहे हो
तो फिर लोग
आपको वोट क्यों दें या आपसे कुछ खरीदें.
अधिक महत्वपूर्ण है कि वे निष्ठावान हों
और आपके कामों में सहभागी हों.
लक्ष्य यह नहीं कि ज़रूरतमंद लोगों को वह बेचा जाए जो आपके पास है;
लक्ष्य तो वे लोग हैं जिनके विश्वास और आपके विश्वास समान हैं.
लक्ष्य उन लोगों का चयन करना नहीं है जिन्हें काम चाहिए;
लक्ष्य है उनको चुनना जिनके विश्वास आपके विश्वास के समान हैं.
आप जानते हैं, मैं हमेशा कहता हूँ,
यदि आप चयन बस इसलिए करते हैं कि वे काम कर सकते हैं, वे आपके पैसे के लिए काम करेंगे,
पर यदि उनके विश्वास आपके समान हैं,
वे आपके लिए खून पसीना एक कर देंगे.
राइट बंधुओं से बेहतर उदाहरण कहीं और नहीं है.
अधिकतर लोग सैमुएल प्युरपोंट लैंगले के बारे में नहीं जानते.
और 20वीं शताब्दी के आरम्भ में,
मानवीय मशीनी उड़ान का लक्ष्य वैसा ही था जैसा आज का डॉट कॉम.
हर कोई यही प्रयत्न कर रहा था.
और सैमुएल प्युरपोंट लैंगले के पास वह सब था जिसे हम कह सकते हैं
सफलता का नुस्खा.
आज भी, लोगों से पूछें,
“आपका उत्पाद या आपकी कंपनी असफल क्यों रही?”
अलग क्रमों में लोग हमेशा यही
तीन चीज़ें बताएँगे:
पूँजी की कमी, गलत लोग, बाज़ार की खराब परिस्थियाँ.
सदा यही तीन बातें. तो इस बारे में खोजबीन करें.
सैमुएल प्युरपोंट लैंगले
को युद्ध विभाग ने 50,000 डॉलर दिए थे
इस उड़न-यंत्र का निर्माण करने के लिए.
पैसे की कोई समस्या न थी.
वह हार्वर्ड से सम्बद्ध था
स्मिथसोनियन में काम करता था और उसके संपर्क बढ़िया थे;
वह तब के सारे विद्वानों को जानता था.
पैसे के सहारे उसने सबसे बुद्धिमान लोगों का चयन किया
और बाज़ार की परिस्थियाँ उत्तम थीं.
द न्यूयॉर्क टाइम्स हर जगह उसका पीछा करता था,
और हर कोई लैंगले की सहायता करता था.
तो फिर हमने सैमुएल प्युरपोंट लैंगले का नाम क्यों नहीं सुना?
कुछ हज़ार मील दूर डेटन ओहायो में थे,
ओरवल और विलबर राइट,
उनके पास सफलता के नुस्खे जैसा कुछ न था.
उनके पास पैसा न था;
अपने सपने को पूरा करने के लिए पैसा उनकी साइकल की दूकान से आता था.
राइट बंधुओं के दल के एक भी व्यक्ति के पास
कॉलेज शिक्षण न था.
और न ओरविल या विल्बर के पास.
और न द न्यूयॉर्क टाइम्स ने कभी उनका पीछा किया.
अंतर था कि
ओरविल और विल्बर के पास एक ध्येय था, उद्देश्य था, एक विश्वास था
उनका विश्वास था कि यदि वे इस उड़न-यंत्र को बना लेते हैं,
यह विश्व की दिशा बदल देगा.
सैमुएल प्युरपोंट लैंगले कुछ अलग था.
वह धनवान होना चाहता था, और प्रसिद्ध भी.
वह परिणाम की खोज में था.
वह धन की तलाश में था.
और ध्यान से देखो कि क्या हुआ.
उन लोगों ने, जिन्हें राइट बंधुओं के सपने में विश्वास था
अपना खून पसीना एक कर दिया.
बाकी लोगों ने केवल वेतन के लिए काम किया.
वे किस्से बताते हैं कि कैसे, हर बार, जब राइट बंधु निकलते थे,
हर पुर्जे की पाँच इकाइयाँ ले कर चलते थे,
क्योंकि विमान उतनी बार गिरता था. उसके बाद ही लोग भोजन करते थे.
और अंततः 17 दिसंबर 1903 को,
राइट बंधुओं ने उड़ान भरी,
इसका अनुभव लेने तक के लिए वहाँ कोई भी न था.
इस बारे में हमें कुछ दिनों बाद पता लगा.
लैंगले गलत लक्ष्य से प्रेरित था इसका एक प्रमाण यह था कि:
जिस दिन राइट बंधुओं ने उड़ान भरी, उसने
त्यागपत्र दे दिया.
वह कह सकता था,
“मित्रों यह एक चमत्कारी खोज है,
मैं आपकी तकनीक को उन्नत करूंगा.” पर उसने ऐसा नहीं किया.
वह सफल नहीं हुआ, न धन मिला और न प्रसिद्धि मिली इसलिए उसने त्यागपत्र दे दिया.
लोग आपका ‘क्या’ नहीं, आपके ‘क्यों’ के कारण खरीदते हैं
यदि आप अपने विश्वास की बात करें,
आप उन्हें आकर्षित करेंगे जो आपके विश्वास में विश्वास रखते हैं.
उन्हें आकर्षित करना क्योंआवश्यक है जो आपके विश्वास में विश्वास रखते हैं
एक नियम है समाज में नई खोज के प्रसार का,
यदि आप इसे नहीं जानते, तो इसकी शब्दावली को जान लीजिये.
हमारी जनसंख्या में 2.5% अविष्कारक होते हैं.
अगले 13.5% नए प्रकार के उत्पाद खरीदने में अग्रणी होते हैं.
अगले 34% आपके अग्रणी बहुसंख्या है,
और उनके बाद अनुसरण करने वाले और शेष फिसड्डी.
टच-टोन खरीदने का इनका इकलौता कारण यह है
कि डायल वाले फोन अब नहीं मिलते.
(हँसी)
हम सब अलग अलग समय पर हम इस ग्राफ के अलग अलग स्थानों पर होते हैं
नई खोज के प्रसार का नियम हमें यह बताता है
कि यदि आप बाज़ार में किसी विचार की विस्तृत सफलता या विस्तृत स्वीकृति चाहते हैं,
तो आप यह तब तक नहीं पा सकते, जब तक आप यह परिवर्तन बिंदु नहीं पा लेते
जो है बाज़ार में 15 से 18 प्रतिशत की पैठ पाना,
और इसके बाद परिवर्तन आता है.
मैं व्यापारियों से नए उत्पादों मे उनकी सफलता दर पूछना पसंद करता हूँ
वे गर्व से बताते हैं “लगभग 10 प्रतिशत.”
10% ग्राहकों के साथ आप आगे बढ़ नहीं सकते.
10% तो वे हैं जो ले ही लेते हैं.
यही तो उनकी पहचान है, ठीक है?
यह तो वही भावना है “अरे वे तो ले ही लेते हैं.”
समस्या यह है: आप ऐसे लोगों को कैसे खोजेंगे
जो पहले ही खरीद लेते हैं बनिस्बत उनके, जो नहीं खरीदते?
तो यहाँ यह छोटी सी दूरी है जिसे आपने पाटना है,
जिसे जेफरी मूर कहते हैं, “क्रासिंग द कैज़म”
क्योंकि, आप देखिए, अग्रणी बहुसंख्या तब तक प्रयास नहीं करती
जब तक किसी और ने प्रयोग न कर लिया हो.
और ये अविष्कारक और अग्रणी ग्राहक
वे ऐसे दिल के निर्णय लेने में सहज होते हैं.
वे ऐसे सहज निर्णय ले पाते हैं
जो संसार के प्रति उनके विश्वास से नियंत्रित होते हैं
इस बात से नहीं कि कौनसा उत्पाद उपलब्ध है.
ये वे लोग हैं जो छह घंटे पंक्ति में खड़े रहते हैं
एक आईफोन खरीदने के लिए, जब वे बाज़ार में आए,
जबकि आप इन्हें अगले सप्ताह काउंटर पर आसानी से खरीद सकते थे
ये वे लोग हैं जो 40,000 डॉलर खर्च करते हैं
फ्लैट-स्क्रीन टीवी पर जब वे बाज़ार में पहली बार आए,
चाहे उनकी तकनीक घटिया थी.
और, वैसे, उन्होंने ऐसा इसलिए नहीं किया कि तकनीक बहुत बढ़िया थी;
उन्होंने ऐसा सिर्फ अपने लिए किया.
ऐसा इसलिए कि वे सबसे आगे रहना चाहते थे.
लोग आपका ‘क्या’ नहीं आपके ‘क्यों’ के कारण खरीदते हैं
और आप जो भी करते हैं, आपके विश्वास को प्रमाणित करता है.
वास्तव में, लोग वह ही करते हैं जो उनके विश्वास को प्रमाणित करता है.
इसका कारण कि वह व्यक्ति पहले छह घंटे में आईफोन खरीदता है
छह घंटे पंक्ति में खड़े रह कर,
यह है कि उसका संसार के बारे में क्या विश्वास है और
वे औरों की दृष्टि में कैसा दिखना चाहते थे:
वे ही सबसे आगे थे.
लोग आपका ‘क्या’ नहीं आपके ‘क्यों’ के कारण खरीदते हैं
अब मैं आपको एक प्रसिद्ध उदाहरण देता हूँ,
खोज के प्रसार के नियम की सफलता व असफलता के बारे में.
पहले, प्रसिद्ध असफलता.
यह व्यापार क्षेत्र से है.
जैसा हमने पहले बताया, सफलता नुस्खा है
पैसा, सही लोग और बाज़ार की सहायक परिस्थितियाँ.
तो सफलता तो मिल ही जाएगी.
‘टीवो’ को देखें.
आठ या नौ वर्ष पूर्व, जब टीवो बाज़ार में आया,
तब से अब तक
बाज़ार में उनका उत्पाद सर्वोच्च कोटि का है,
और इस बारे में कोई दो राय नहीं हैं.
उनके पास पर्याप्त पूँजी थी.
बाज़ार की परिस्थितियाँ सहायक थीं.
मेरा मतलब है कि टीवो एक क्रियापद था.
मैं हमेशा अपनी चीज़ें अपने घटिया टाइम वार्नर DVR पर टीवो कर देता हूँ.
(हँसी)
पर टीवो व्यापारिक रूप से एक असफलता है.
उन्होंने कभी लाभ नहीं कमाया.
और जब वे अपना आईपीओ लाए,
उनका शेयर लगभग 30 से 40 डॉलर था.
और फिर गिरा और तब से 10 डॉलर के ऊपर नहीं गया.
पर मुझे नहीं लगता कि यह कभी छह डॉलर के ऊपर गया हो,
एक दो बार के अलावा.
आप देखें, जब टीवो ने अपना उत्पाद प्रस्तुत किया
उन्होंने हमें बताया कि उनके पास क्या है.
उन्होंने कहा. “हमारे पास एक उत्पाद है जो लाइव टीवी को रोक सकता है,
विज्ञापन हटा सकता है, लाइव टीवी को रिवाइंड कर सकता है और आपके चयन को याद कर सकता है
आपके बिना पूछे ही.”
और अधिकांश बेवकूफ ग्राहकों ने कहा,
“हमें आप पर विश्वास नहीं है.
हमें इसकी आवश्यकता नहीं. यह अच्छा नहीं है.
आप हमें डरा रहे हैं.”
क्या होता, यदि वे कहते,
“यदि आप ऐसे व्यक्ति हैं जो सम्पूर्ण नियंत्रण चाहता है
अपने जीवन के हर आयाम पर,
तो हमारे पास आपके लिए एक उत्पाद है.
यह लाइव टीवी को रोकता है विज्ञापन हटाता है
आपके देखने की आदतें याद करता है, इत्यादि.”
लोग आपका ‘क्या’ नहीं आपके ‘क्यों’ के कारण खरीदते हैं,
और आप जो करते हैं वह आपके विश्वास का प्रमाण है.
अब मैं खोज के प्रसार के नियम की सफलता के बारे में एक उदाहरण देता हूँ.
1963 की गर्मियों में,
250,000 लोग वाशिंगटन के मार्ग पर आए
डॉ. किंग को सुनने के लिए.
उन्होंने कोई निमंत्रण नहीं भेजा था,
और तारीख जानने के लिए कोई वेबसाईट नहीं थी.
यह कैसे होता है?
डॉ. किंग अमरीका के इकलौते व्यक्ति नहीं थे
जो उम्दा वक्ता हो.
वे इकलौते व्यक्ति नहीं थे जिन्होंने अमेरिका मे
नागरिक हक मिलने से पहले कष्ट न सहे थे
वास्तव में उनके कुछ विचार गलत भी थे.
उनके पास एक देन थी.
वे यह बताते नहीं फिर रहे थे कि अमेरिका में क्या बदलाव होना चाहिए
वे लोगों को अपने विश्वास के बारे में बता रहे थे.
उन्होंने लोगों को कहा “मेरा विश्वास है, मेरा विश्वास है.”
लोगों ने उनके विश्वास में अपना विश्वास जताया
उनका ध्येय लिया, उसे अपनाया और अन्य लोगों को बताया.
इनमे से कुछ लोगों ने तरीके बनाए
इस सन्देश को और अधिक लोगों तक पहुंचाने के लिए.
और 250,000 लोग आ गए
उस दिन सही समय पर उन्हें सुनने के लिए.
कितने लोग उनके लिए आए?
एक भी नहीं.
वे आए अपने आप के लिए.
यह अमेरिका के प्रति उनका विश्वास था
जिस कारण वे बस में आठ घंटे की यात्रा कर के आए
अगस्त माह के बीच वाशिंगटन की धूप में खड़े होने के लिए.
यह था उनका विश्वास, और यह काले-गोरे के बारे में नहीं था:
25% श्रोता गोरे थे.
डॉ. किंग का विश्वास था कि विश्व में दो प्रकार के नियम हैं:
एक वे जो ऊँची सत्ता ने बनाए है और दूसरे वे जिन्हें मानव ने बनाया है.
और जब तक मानव निर्मित सारे नियम
ऊँची सत्ता के नियमों से संगत नहीं हो जाते
हम अन्यायपूर्ण विश्व में जिएंगे.
तो ऐसा हुआ कि नागरिक अधिकार आन्दोलन
एक सटीक गतिविधि थी जिसने उन्हें जीवन का उद्देश्य पाने में सहायता की.
हमने उनका अनुगमन किया, उनके लिए नहीं अपितु अपने लिए.
और, उन्होंने अपना वह भाषण दिया “मेरा एक सपना है”
न कि “मेरी एक योजना है“.
(हँसी)
आज के राजनीतिज्ञों को और उनकी 12-सूत्रीय योजनाओं को सुनो.
वे किसी को प्रेरित नहीं करते.
क्योंकि एक ओर नेता हैं तो दूसरी और वे, जो नेतृत्व करते हैं.
नेता का स्थान शक्ति और प्रभाव का है,
पर जो नेतृत्व करते हैं, वे हमें प्रेरित करते हैं.
चाहे वे व्यक्ति हैं या संस्थाएँ,
हम उनका अनुसरण करते हैं जो नेतृत्व करते हैं, कोई मजबूरी नहीं,
पर इसलिए कि हम चाहते हैं.
हम उनका अनुसरण करते हैं जो नेतृत्व करते हैं, उनके लिए नहीं, पर केवल अपने लिए.
और ये वे हैं जो “क्यों” से आरम्भ करते हैं
और जो अपने आसपास के लोगों को प्रेरित करते हैं या
अन्य लोगों को खोजते हैं जो उन्हें प्रेरित करें.
बहुत धन्यवाद.
(तालियाँ)